అడూర్ గోపాలక్రిష్ణన్
గోపాలక్రిష్ణన్ 3 జూలై 1941న ప్రస్తుతము భారతదేశములోని కేరళలో అడూర్ కి సమీపములో గల పల్లిక్కల్ (మేడయిల్ బంగళా) లో మాధవన్ ఉన్నిథాన్ మరియు మౌత్తతు గౌరీ కుంజమ్మలకు జన్మించాడు. అతను 8 సంవత్సరాల వయసులో ఔత్సాహిక ప్రదర్శనలతో నటునిగా తన కళా జీవితాన్ని ఆరంభించాడు. తర్వాత అతను తన వ్యాసంగాన్ని రచన మరియు దర్శకత్వం వైపు మళ్ళించి కొన్ని నాటికలు రచించి దర్శకత్వం వహించాడు. గాంధిగ్రామ్ రూరల్ ఇన్స్టిట్యూట్ నుండి అర్ధ శాస్త్రము, రాజనీతి శాస్త్రము మరియు ప్రభుత్వ పాలనా శాస్త్రములలో 1961లో పట్టా పుచ్చుకున్న తర్వాత అతను తమిళనాడులోని దిండిగల్ దగ్గర ప్రభుత్వ అధికారిగా పనిచేసాడు. పూణే ఫిలిం ఇన్స్టిట్యూట్లో స్క్రీన్ రైటింగ్ మరియు దర్శకత్వాలలో శిక్షణ పొందడానికి, అతను 1962లో ఉద్యోగాన్ని వదిలిపెట్టాడు. అక్కడ అతను భారత ప్రభుత్వ ఉపకార వేతనంతో తన శిక్షణను పూర్తి చేశాడు. తన సహచరులు మరియు స్నేహితులతో, అడూర్ "చిత్రలేఖ ఫిలిం సొసైటీ మరియు చలచిత్ర సహకారణ సంఘం"ను స్థాపించాడు; ఈ సంఘము కేరళలో చలనచిత్రాలకు సంబంధించి మొదటిది మరియు ఇది సహకారరంగంలో చలనచిత్రాల నిర్మాణం, పంపిణీ మరియు ప్రదర్శనలపై దృష్టి సారించింది.
ఆర్యవర్ధన్‌రాజ్
ఉత్తర భారాత్ లోని హిమాచల్ ప్రదేశ్ రాష్ట్రం మనాలిలో జన్మించిన ఆర్యవర్థన్ హోటల్లో పని చేసే స్థాయి నుండి ఉన్నత స్థాయికి చేరుకున్నారు. బాలుడుగా ఎలాంటి పాఠశాలకు వెళ్ళలేదు, గురుముఖంగా ఎలాంటి పాఠాలు నేర్చుకోలేదు. స్వతహాగా విద్యను అభ్యశించారు. అతడి మేదస్సుకు మెచ్చిన "బిల్ అండ్ మెలిండా గేట్స్ పౌండేషన్ " వారు ఎం.బి.ఎ. ప్రోగ్రాం కార్యక్రమంలో పాల్గొనవలసినదిగా ఆహ్వానించారు. ఎం.బి.ఎ. విద్యను పూర్తి చేసి అందులో బంగారు పతకాన్ని పొందారు. అలా బంగారు పతకాన్ని పొందిన మొట్ట మొదటి భారితీయుడిగా గుర్తింపు పొందాడు. 2012 వ సంవత్సరంలో "ప్రపంచ ఆర్థిక వ్వవస్థ - పేదరికం" అనే అంశంపై మొదటి పి.హెచ్.డి చేసి డాక్టరేట్ ను పొందారు. ఆ తర్వాత చరిత్ర, సాహిత్యం, ఆర్థిక శాస్త్రం, థియాలజి, రామాయణం, భారతం, వేదాంతం, ఉపనిషత్తులు, బైబిల్, సాహిత్యం, ఖురాన్, వంటి పలు అంశాలపై ఇప్పటివరకు 30 కి పైగా డాక్టరేట్లను అతి చిన్న వయస్సులోనే సాధించారు. ఇతని ప్రతిభకు మెచ్చి జాతీయ మరియు అంతర్జాతీయ విశ్వవిద్యాలయాలు 12 కు పైగా గౌరవ డాక్టరేట్లను ఇచ్చి సత్కరించాయి.